Cyril open nog ’n eenheid van Medupi | Netwerk24
Cyril open nog ’n eenheid van Medupi
Deur Francois Williams 26 November 2019 13:29
'n Foto van Murray & Roberts van die Medupi-kragstasie waarop hy gewerk het.
Pres. Cyril Ramaphosa het Dinsdag nog ’n eenheid van die Medupi-kragsentrale in Limpopo amptelik vir kommersiële bedryf oopgestel.
Ramaphosa het ook herhaal dat Eskom nie geprivatiseer sal word nie.
Hy het met die opening van eenheid 2 van Medupi by Lephalale die talle vrouewerkers by die aanleg geloof en hulle bedank vir hul bydrae.
Volgens Ramaphosa sal eenheid 1 van die kragsentrale vroeg volgende jaar kommersieel in diens gestel word.
Dié eenheid is oor die afgelope maande getoets en het reeds elektrisiteit aan die nasionale kragnetwerk gelewer, maar die amptelike kommersialisering daarvan beteken dit is dan gesertifiseer om amptelik krag te lewer teen sy volle ontwerpvermoë.
Elk van die ses eenhede by Medupi kan 794 MW opwek vir ’n totale vermoë van 4 764 MW.
Die eerste eenheid by Medupi, eenheid 6, is in 2015 gekommersialiseer. Eenhede 4 en 5 is in 2017 in bedryf gestel, en eenheid 3 in Julie vanjaar.
Die kragsentrale is dus byna voltooi en nog net eenheid 1 moet amptelik in bedryf gestel word.
Meer oor: Eskom | Cyril Ramaphosa | Kragstasies | Medupi | Kusile | Elektrisiteitsverskaffer
Beurtkrag g’n my skuld, sê Eskom-man